Paġna Dawn it-testi huma disponibbli fuq: Lingwa tal-kawża: l-Ingliż L-Artikolu 7 tad-Direttiva 2003/88/KE tal-Parlament Ewropew u tal-Kunsill, tal-4 ta' Novembru 2003, li tikkonċerna ċerti aspetti tal-organizzazzjoni tal-ħin tax-xogħol, kif ukoll id-dritt għal rimedju effettiv, sanċit fl-Artikolu 47 tal-Karta tad-Drittijiet Fundamentali tal-Unjoni Ewropea, għandhom jiġu interpretati fis-sens li, fil-każ ta' tilwima bejn ħaddiem u l-persuna li timpjegah dwar il-kwistjoni ta' jekk il-ħaddiem għandux dritt għal leave annwali mħallas konformament mal-ewwel waħda minn dawn id-dispożizzjonijiet, jipprekludu li l-ħaddiem għandu l-ewwel jieħu l-leave tiegħu qabel ma jsir jaf jekk għandux dritt għal remunerazzjoni abbażi ta' dan il-leave. L-Artikolu 7 tad-Direttiva 2003/88 għandu jiġi interpretat fis-sens li jipprekludi dispożizzjonijiet jew prattiki nazzjonali li abbażi tagħhom ħaddiem huwa prekluż milli jirrimanda u, jekk ikun il-każ milli jakkumula, sal-mument ta' meta r-relazzjoni ta' xogħol tiegħu tintemm, drittijiet għal-leave annwali mħallas mhux eżerċitati abbażi ta' diversi snin tal-leave konsekuttivi, minħabba r-rifjut tal-persuna li timpjega li tirremunera dan il-leave. Lingwa tal-kawża: it-Taljan Id-Direttiva 2001/29/KE tal-Parlament Ewropew u tal-Kunsill, tat-22 ta' Mejju 2001, dwar l-armonizzazzjoni ta' ċerti aspetti ta' drittijiet tal-awtur u drittijiet relatati fis-soċjetà tal informazzjoni, u b'mod partikolari l-Artikolu 5(2)(b) tagħha, għandha tiġi tinterpretata fis-sens li tipprekludi leġizlazzjonali nazzjonali li tippermetti lil impriża kummerċjali li tipprovdi lil individwi servizz ta' reġistrazzjoni mill-bogħod fis-sħaba kopji privati ta' xogħlijiet protetti mid-drittijiet tal-awtur, permezz ta' sistema informatika, li tintervjeni attivament fir-reġistrazzjoni ta' dawn il-kopji, mingħajr l-awtorizzazzjoni tad-detentur tad-drittijiet. Lingwa tal-kawża: il-Portugiż L-Artikolu 3(1) tad-Direttiva tal-Kunsill 72/166/KEE tal-24 ta' April 1972 dwar l-approssimazzjoni tal-liġijiet tal-Istati Membri li għandhom x'jaqsmu ma' assigurazzjoni kontra responsabbiltà ċivili fir-rigward ta' l-użu ta' vetturi bil-mutur u l-infurzar tal-obbligu ta' assigurazzjoni kontra din ir-responsabbiltà, għandu jiġi interpretat fis-sens li ma taqax taħt il-kunċett ta' "użu ta' vetturi", li jinsab f'din id-dispożizzjoni, sitwazzjoni fejn trattur agrikolu kien involut f'inċident meta l-funzjoni prinċipali tiegħu, fil-mument meta seħħ dan l-inċident, ma kinitx li jservi bħala mezz ta' trasport iżda li jiġġenera, bħala magna tax-xogħol, is-saħħa motriċi meħtieġa sabiex titħaddem il-pompa ta' bexxiexa ta' erbiċida. Lingwa tal-proċedura: it-Taljan L-Artikolu 34 tar-Regolament (KE) Nru 1829/2003 tal-Parlament Ewropew u tal-Kunsill, tat-22 ta' Settembru 2003, dwar ikel u għalf modifikat ġenetikament, moqri flimkien mal-Artikolu 53 tar-Regolament (KE) Nru 178/2002 tal-Parlament Ewropew u tal-Kunsill, tat-28 ta' Jannar 2002, li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel, għandu jiġi interpretat fis-sens li l-Kummissjoni Ewropea ma għandhiex l-obbligu tadotta miżuri ta' urġenza, fis-sens ta' dan l-aħħar artikolu, meta Stat Membru b'mod uffiċjali jinformaha, skont l-Artikolu 54(1) ta' dan l-aħħar regolament, dwar in-neċessità li jittieħdu tali miżuri, sakemm ma huwiex evidenti li prodott awtorizzat permezz tar-Regolament Nru 1829/2003 jew b'konformità miegħu jista' jikkostitwixxi riskju serju għas-saħħa tal-bniedem, għas-saħħa tal-annimal jew għall-ambjent. L-Artikolu 34 tar-Regolament Nru 1829/2003, moqri flimkien mal-Artikolu 54 tar-Regolament Nru 178/2002, għandu jiġi interpretat fis-sens li Stat Membru jista', wara li jkun informa b'mod uffiċjali lill-Kummissjoni Ewropea dwar in-neċessità li jittieħdu miżuri ta' emerġenza, u meta din ma tkun ħadet l-ebda miżura skont l-Artikolu 53 tar-Regolament Nru 178/2002, jadotta tali miżuri fuq livell nazzjonali. L-Artikolu 34 tar-Regolament Nru 1829/2003, moqri flimkien mal-prinċipju ta' prekawzjoni kif indikat fl-Artikolu 7 tar-Regolament Nru 178/2002, għandu jiġi interpretat fis-sens li ma jagħtix lill-Istati Membri l-possibbiltà li jadottaw, skont l-Artikolu 54 tar-Regolament Nru 178/2002, miżuri ta' emerġenza provviżorji fuq il-bażi ta' dan il-prinċipju biss, mingħajr ma jkunu sodisfatti r-rekwiżiti sostantivi previsti fl-Artikolu 34 tar-Regolament Nru 1829/2003. Lingwa tal-kawża: il-Kroat It-talba għal deċiżjoni preliminari mibgħuta mill-Ministarstvo pomorstva, prometa i infrastrukture – Uprava zračnog prometa, elektroničkih komunikacija i pošte (Ministeru għall-Affarijiet Marittimi, Trasport u l-Infrastruttura – Direttorat għall-Avjazzjoni Ċivili, Telekomunikazzjonijiet u Posta, il-Kroazja), permezz ta' deċiżjoni tas-26 ta' Awwissu 2016, hija manifestament inammissibbli. Lingwa tal-kawża: il-Portugiż L-ewwel u t-tielet domanda magħmula mis-Supremo Tribunal Administrativo (il-Qorti Amministrattiva Suprema, il-Portugall) huma manifestament inammissibbli. It-tieni sentenza tat-tieni subparagrafu tal-Artikolu 3(1) tar-Regolament tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni ta' l-interessi finanzjarji tal-Komunità Ewropea [tal-Komunitajiet Ewropej], għandha tiġi interpretata fis-sens li programm operattiv, fis-sens tal-Artikolu 9(f) tar-Regolament tal-Kunsill (KE) Nru 1260/1999 tal-21 ta' Ġunju 1999 li jistabbilixxi d-dispożizzjonijiet ġenerali dwar il-Fondi Strutturali, bħalma huwa l-programm operattiv "Agrikoltura u żvilupp rurali", approvat bid-Deċiżjoni tal-Kummissjoni C(2000) 2878, tat-30 ta' Ottubru 2000, ma jaqax taħt il-kunċett ta' "programm pluriannwali", fis-sens tal-ewwel waħda minn dawn id-dispożizzjonijiet, sakemm dan il-programm ma kienx diġà jipprevedi azzjonijiet konkreti li kellhom jiġu implimentati, punt dan li għandu jiġi vverifikat mill-qorti tar-rinviju. Lingwa tal-kawża: il-Ġermaniż Ma hemmx lok li tingħata deċiżjoni dwar it-talba għal deċiżjoni preliminari mressqa mill-Hanseatisches Oberlandesgericht in Bremen (Qorti Reġjonali Superjuri ta' Bremen, il-Ġermanja), permezz ta' deċiżjoni tat-12 ta' Settembru 2016. Lingwa tal-kawża: il-Portugiż L-Artikolu 15(2) u l-Artikolu 135(1)(f) tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud għandhom jiġu interpretati fis-sens li l-kunċett ta' "negozjar", fis-sens ta' din id-dispożizzjoni tal-aħħar, jista' jirrigwarda attività, bħal dik implementata mir-rikorrenti fil-kawża prinċipali, sakemm l-imsemmija attività tkun dik ta' intermedjarju mħallas sabiex jipprovdi servizz lil wieħed mill-partijiet għal kuntratt dwar tranżazzjonijiet finanzjarji li jirrigwardaw titoli, u dan is-servizz ikun jikkonsisti f'li jsir dak li jkun meħtieġ sabiex il-bejjiegħ u x-xerrej jiffirmaw dan il-kuntratt, mingħajr l-intermedjarju ma jiffirma huwa stess l-imsemmi kuntratt u, fi kwalunkwe każ, mingħajr ma jkollu interess personali fir-rigward tal-kontenut ta' dan l-istess kuntratt. Hija l-qorti tar-rinviju li għandha tivverifika jekk dawn il-kundizzjonijiet humiex issodisfatti fil-kawża li hija adita biha. Lingwa tal-kawża: il-Portugiż Il-Qorti tal-Ġustizzja tal-Unjoni Ewropea manifestament ma għandhiex ġurisdizzjoni sabiex tirrispondi d-domandi magħmula mit-Tribunal de Relação do Porto (il-Qorti tal-Appell ta' Porto, il-Portugall). Lingwa tal-kawża: l-Ungeriż It-talba għal deċiżjoni preliminari mressqa mill-Budai Központi Kerületi Bíróság (il-Qorti Distrettwali Ċentrali ta' Buda, l-Ungerija), permezz ta' deċiżjoni tal-10 ta' April 2017, hija manifestament inammissibbli. Lingwa tal-kawża: il-Portugiż L-ewwel subparagrafu tal-Artikolu 3(1) tar-Regolament tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni ta' l-interessi finanzjarji tal-Komunità Ewropea, għandu jiġi interpretat fis-sens li, fil-każ ta' irregolarità li la ma tkun kontinwa u lanqas ripetuta, it-terminu ta' preskrizzjoni ta' erba' snin imsemmi fih jibda' jiddekorri mid-data li fiha sseħħ l-irregolarità. It-tieni, it-tielet u r-raba' domanda magħmula mis-Supremo Tribunal Administrativo (il-Qorti Amministrattiva Suprema, il-Portugall) huma manifestament inammissibbli. Lingwa tal-kawża: l-Ungeriż It-talba għal deċiżjoni preliminari mressqa mill-Budai Központi Kerületi Bíróság (qorti distrettwali ta' Buda, l-Ungerija), permezz ta' deċiżjoni tal-31 ta' Marzu 2017, hija manifestament inammissibbli. Lingwa tal-kawża: il-Bulgaru Il-prinċipji ta' newtralità fiskali u ta' effettività tas-sistema komuni tat-taxxa fuq il-valur miżjud għandhom jiġu interpretati fis-sens li jipprekludu li Stat Membru jirrifjuta lid-destinatarju ta' kunsinna d-dritt li jnaqqas it-taxxa fuq il-valur miżjud tal-input imħallsa, meta, għall-istess kunsinna, it-taxxa fuq il-valur miżjud tinġabar għall-ewwel darba mill-fornitur, peress li huwa semmieha fil-fattura li ħareġ, imbagħad għat-tieni darba mix-xerrej, fil-każ li l-leġiżlazzjoni nazzjonali ma tipprevedix il-possibbiltà li tiġi rrettifikata t-taxxa fuq il-valur miżjud meta teżisti deċiżjoni ta' aġġustament tat-taxxa. Lingwa tal-kawża: it-Taljan It-talba għal deċiżjoni preliminari mressqa mit-Tribunale amministrativo regionale per la Basilicata (qorti amministrattiva reġjonali tal-Basilicata, l-Italja) b'deċiżjoni tat-22 ta' Lulju 2017, li waslet fir-Reġistru tal-Qorti tal-Ġustizzja fl-10 ta' Awwissu 2017, hija manifestament inammissibbli. Lingwa tal-kawża: il-Franċiż Permezz ta' digriet tat-30 ta' Novembru 2017, il-Qorti tal-Ġustizzja (It-Tieni Awla) ċaħdet l-appell. Lingwa tal-kawża: it-Taljan B'digriet tad-29 ta' Novembru 2017, il-Qorti tal-Ġustizzja (It-Tmien Awla) ċaħdet l-appell u kkundannat lis-Società agricola Taboga Leandro e Fidenato Giorgio Ss tbati l-ispejjeż tagħha stess. Lingwa tal-kawża: il-Ġermaniż Jekk l-ewwel domanda twassal għal risposta negattiva: in-Nota ta' Spjega tal-Kummissjoni Ewropea dwar is-subintestatura 1902 3010 tan-Nomenklatura Magħquda, ippubblikata fl-4 ta' Marzu 2015, għandha tittieħed inkunsiderazzjoni fl-interpretazzjoni tas-subintestatura 1902 3010 tan-NM, sa fejn il-qali huwa mogħti fl-imsemmija nota bħala eżempju ta' proċess industrijali ta' tnixxif? Lingwa tal-kawża: l-Olandiż Huwa rilevanti, għall-finijiet tar-risposta għad-domanda 1)a., li dan huwa oġġett li għandu nuqqas jew difett li faċilment jissewwa? Huwa rilevanti, għall-finijiet tar-risposta għad-domanda 1)a., li dan huwa oġġett li għandu nuqqas jew difett ta' daqs jew ta' gravità tali li l-oġġett, minħabba dan il-fatt, ma huwiex iktar adattat u lanqas ma huwa utli għall-iskop oriġinali tiegħu? In-negozjant jew il-fornitur li jbigħ mill-ġdid lil xerrej ta' lottijiet (mhux eżawriti) oġġett imrodd lura minn konsumatur jew oġġett li sar superfluwu fl-assortiment tiegħu għandu jitqies bħala possessur li jarmi l-oġġett, kif imsemmi fil-parti introduttiva u fil-punt 1 tal-Artikolu 3 tad-Direttiva Kwadru? Huwa rilevanti l-ammont tal-prezz ta' xiri li għandu jitħallas mix-xerrrej ta' lottijiet lin-negozjant jew lill-fornitur għall-finijiet tar-risposta għad-domanda 2)a.? Huwa rilevanti, għall-finijiet tar-risposta għad-domanda 2)a., li dan huwa oġġett li għandu nuqqas jew difett li faċilment jissewwa? Huwa rilevanti, għall-finijiet tar-risposta għad-domanda 2)a., li dan huwa oġġett li għandu nuqqas jew difett ta' daqs jew ta' gravità tali li l-oġġett, minħabba dan il-fatt, ma huwiex iktar adattat u lanqas ma huwa utli għall-iskop oriġinali tiegħu? Ix-xerrej ta' lottijiet li jkun xtara f'lottijiet mingħand negozjanti jew fornituri, jbigħ mill-ġdid lil terzi (barrani) merkanzija mrodda lura minn konsumaturi u/jew li saru superfluwi, għandu jitqies bħala possessur li jarmi lott ta' merkanzija, kif imsemmi fil-parti introduttiva u fil-punt 1 tal-Artikolu 3 tad-Direttiva Kwadru? Huwa rilevanti l-ammont tal-prezz ta' xiri li għandu jitħallas mit-terzi lix-xerrej ta' lottijiet għall-finijiet tar-risposta għad-domanda 3)a.? Huwa rilevanti, għall-finijiet tar-riposta għad-domanda 3)a., li l-lott ta' merkanzija jinkludi wkoll xi merkanzija li għandha nuqqas jew difett li faċilment jissewwa? Huwa rilevanti, għall-finijiet tar-risposta għad-domanda 3)a., li l-lott ta' merkanzija jinkludi wkoll xi merkanzija li għandha nuqqas jew difett ta' daqs jew ta' gravità tali li l-oġġett ikkonċernat, minħabba dan il-fatt, ma huwiex iktar adattat u lanqas ma huwa utli għall-iskop oriġinali tiegħu? Huwa rilevanti l-proporzjon ta' merkanzija difettuża fil-lott kollu ta' merkanzija mibjugħa mill-ġdid lit-terzi għall-finijiet tar-risposta għad-domanda 3)c. jew għad-domanda 3)d.? Jekk dan huwa l-każ, liema hija l-perċentwali pern? Lingwa tal-kawża: il-Portugiż Lingwa tal-kawża: il-Portugiż L-Artikolu 10(2), (3) u (4) tad-Direttiva, kif ukoll il-kumplament tad-dispożizzjonijiet tagħha jew il-prinċipji ġenerali tad-dritt tal-Unjoni Ewropea applikabbli, jistgħu jiġu interpretati fis-sens li ma hijiex kompatibbli magħhom dispożizzjoni nazzjonali bħall-Artikolu 498(1) tal-Código Civil Português [Kodiċi Ċivili Portugiż] li, meta tiġi applikata għal fatti li seħħew qabel il-pubblikazzjoni, qabel id-dħul fis-seħħ tad-Direttiva u qabel id-data stabbilita għat-traspożizzjoni tagħha, f'azzjoni ġudizzjarja ppreżentata wkoll qabel din id-data tal-aħħar: tiffissa terminu ta' preskrizzjoni ta' 3 snin għal dritt għal kumpens ibbażat fuq ir-responsabbiltà ċivili mhux kuntrattwali; tistabbilixxi li dan it-terminu ta' 3 snin għandu jibda jiddekorri mid-data li fiha l-persuna li ġġarrab preġudizzju ħadet konjizzjoni tad-drittijiet tagħha, minkejja li mingħajr ma kellhiex għarfien dwar min kienet il-persuna responsabbli u dwar il-portata sħiħa tad-danni; u teskludi kwalunkwe regola li timponi jew tawtorizza s-sospensjoni jew l-interruzzjoni ta' dak it-terminu strettament inkwantu awtorità tal-kompetizzjoni adottat miżuri fil-kuntest ta' investigazzjoni jew ta' proċeduri relatati mal-ksur tad-dritt tal-kompetizzjoni li magħha hija relatata l-azzjoni għal kumpens? L-Artikolu 9(1) tad-Direttiva kif ukoll il-kumplament tad-dispożizzjonijiet tagħha jew il-prinċipji ġenerali tad-dritt tal-Unjoni Ewropea applikabbli jistgħu jiġu interpretati fis-sens li ma hijiex kompatibbli magħhom dispożizzjoni nazzjonali bħall-Artikolu 623 tal-Código de Processo Civil Português [Kodiċi ta' Proċedura Ċivili Portugiż] li, meta tiġi applikata għal fatti li seħħew qabel id-dħul fis-seħħ tad-Direttiva u qabel id-data stabbilita għat-traspożizzjoni tagħha, f'azzjoni ġudizzjarja ppreżentata wkoll qabel din id-data tal-aħħar: tipprovdi li kundanna definittiva mogħtija fi proċeduri ta' ksur ma tipproduċix effetti f'azzjonijiet ċivili kwalunkwe li fihom jiġu diskussi relazzjonijiet ġuridiċi dipendenti mill-ksur imwettaq? Jew (skont l-interpretazzjoni li tingħata) tiddeċiedi li tali kundanna definittiva fi proċeduri ta' ksur tikkostitwixxi biss fir-rigward tat-terzi preżunzjoni konfutabbli li tirrigwarda l-eżistenza tal-fatti li jintegraw il-kundizzjonijiet għall-impożizzjoni ta' sanzjoni u elementi tat-tip legali, fi kwalunkwe azzjoni ċivili li fiha jiġu diskussi relazzjonijiet ġuridiċi dipendenti fuq it-twettiq ta' ksur? L-Artikoli 9(1), 10(2), (3) u (4) tad-Direttiva, it-tielet paragrafu tal-Artikolu 28 tat-Trattat dwar il-Funzjonament tal-Unjoni Ewropea, jew kwalunkwe regola oħra tad-dritt primarju jew sekondarju, ġurisprudenza stabbilita jew prinċipji ġenerali tad-dritt tal-Unjoni Ewropea applikabbli, jistgħu jiġu interpretati fis-sens li magħhom ma hijiex kompatibbli l-applikazzjoni ta' regoli tad-dritt nazzjonali bħall-Artikolu 498(1) tal-Kodiċi Ċivili Portugiż u l-Artikolu 623 tal-Kodiċi ta' Proċedura Ċivili Portugiż li, fir-rigward tal-fatti li seħħew qabel il-pubblikazzjoni, id-dħul fis-seħħ u d-data stabbilita għat-traspożizzjoni tad-Direttiva, f'azzjoni ġudizzjarja ppreżentata wkoll qabel din id-data tal-aħħar, ma jiħdux inkunsiderazzjoni t-test u l-għanijiet tad-Direttiva u ma humiex intiżi li jilħqu r-riżultat imfittex minnha? Sussidjarjament, fil-każ li l-Qorti tal-Ġustizzja tagħti risposta fl-affermattiv għal kwalunkwe waħda mid-domandi preċedenti, l-Artikolu 22 tad-Direttiva, kif ukoll il-kumplament tad-dispożizzjonijiet tagħha jew il-prinċipji ġenerali tad-dritt tal-Unjoni Ewropea applikabbli, jistgħu jiġu interpretati fis-sens li ma hijiex kompatibbli magħhom l-applikazzjoni għall-każ mill-qorti nazzjonali tal-Artikolu 498(1) tal-Kodiċi Ċivili Portugiż jew tal-Artikolu 623 tal-Kodiċi ta' Proċedura Ċivili Portugiż fil-verżjoni attwali tiegħu, iżda interpretati u applikati b'mod li jkunu kompatibbli mal-Artikolu 10 tad-Direttiva? Fil-każ ta' risposta fl-affermattiv għall-ħames domanda, individwu jista' jinvoka l-Artikolu 22 tad-Direttiva kontra individwu ieħor quddiem qorti nazzjonali f'azzjoni għal kumpens għad-danni allegati mġarrba bir-riżultat ta' ksur tad-dritt tal-kompetizzjoni? Lingwa tal-kawża: is-Sloven L-interess tal-applikant skont l-Artikolu 46(2) tad-Direttiva dwar il-Proċeduri II għandu jiġi interpretat fis-sens li l-istatus ta' protezzjoni sussidjarja ma joffrix l-istess drittijiet u benefiċċji bħall-istatus ta' refuġjat, meta l-liġi nazzjonali ċertament tagħti l-istess drittijiet u benefiċċji lill-persuna li lilha tingħata l-protezzjoni internazzjonali, iżda meta d-drittijiet anċillari li huma bbażati fuq dawn id-drittijiet u dawn il-benefiċċji ma humiex l-istess? Meqjusa s-sitwazzjoni individwali tal-applikant, għandu jiġi evalwat jekk, fid-dawl tas-sitwazzjoni konkreta tiegħu, l-għoti ta' status ta' refuġjat jagħtihx iktar drittijiet u benefiċċji milli l-għoti tal-protezzjoni sussidjarja jew huwa biżżejjed li sabiex ikun hemm interess skont l-Artikolu 46(2) tad-Direttiva dwar il-Proċeduri II li jkunn hemm leġiżlazzjoni li tagħmel distinzjoni bejn id-drittijiet anċillari bbażati fuq id-drittijiet u l-benefiċċji taż-żewġ forom ta' protezzjoni internazzjonali? Lingwa tal-kawża: l-Ingliż tannulla d-digriet appellat sa fejn il-Qorti Ġenerali fih qieset li r-rikorrenti azzjonjisti kellhom interess ġuridiku u d-dritt li jadixxu lill-Qorti Ġenerali b'rikors għal annullament tad-deċiżjoni kkontestata (punt 2 tad-dispożittiv tad-digriet appellat); tagħti deċiżjoni definittiva fuq il-mertu u tiddikjara bħala inammissibbli r-rikors ippreżentat mir-rikorrent azzjonisti; tikkundanna lill-appellati għall-ispejjeż. Insostenn tal-appell, l-appellanti jinvoka tliet aggravji. L-ewwel aggravju huwa bbażat fuq l-allegazzjoni li r-rikorrenti azzjonisti (jiġifieri l-azzjonisti ta' Trasta Komercbanka, u mhux Trasta Komercbanka innifisha) ma kellhomx interess ġuridiku distint minn dak ta' Trasta Komercbanka sabiex jippreżentaw rikors għal annullament. L-ewwel aggravju huwa bbażat fuq is-segwenti argumenti: l-appellanti jsostni li l-Qorti Ġenerali wettqet interpretazzjoni żbaljata tal-ġurisprudenza li tirrikjedi li l-azzjonisti għandhom juru li għandhom interess distint sabiex jippreżentaw rikors kontra deċiżjoni indirizzata lill-impriża li fiha huma jkollhom parti mill-kapital. B'mod partikolari, il-Qorti Ġenerali wettqet żball ta' liġi billi qieset, fid-digriet tat-12 ta' Settembru 2017, li din il-ġurisprudenza ma kinitx tapplika għall-Kawża T-247/16; ir-rikorrenti azzjonisti ma wrewx li huma għandhom interess ġuridiku distint minn dak ta' Trasta Komercbanka: (b'differenza mid-deċiżjoni ta' likwidazzjoni li tikkostitwixxi att distint,) id-deċiżjoni kkontestata ma affettwatx il-pożizzjoni legali tagħhom. Ma jistax jitqies li r-rikorrenti azzjonisti għandhom interess ġuridiku f'li Trasta Komercbanka jkollha liċenzja bankarja li huwa differenti mill-interess li għandha Trasta Komercbanka innifisha li jkollha tali linċenzja; b'mod partikolari, l-interess li jintalab kumpens jew l-interess ekomiku tal-azzjonisti li jirċievu dividends ma għandhomx jitqiesu bħala interess legali distint. It-tieni aggravju huwa bbażat fuq is-segwenti argumenti: ir-rikorrenti azzjonisti ma humiex ikkonċernati individwalment peress li d-deċiżjoni kkontestata ma taffetwahomx minħabba kwalitajiet li huma partikolari għalihom; id-deċiżjoni kkontestata ma poġġietx lir-rikorrenti azzjonisti f'sitwazzjoni legali differenti minn dik ta' azzjonieti oħra u lanqas minn dik ta' Trasta Komercbanka. It-tielet aggravju huwa bbażat fuq is-segwenti argumenti: ir-rikorrenti azzjonisti ma humiex direttament ikkonċernati mid-deċiżjoni kkontestata safejn id-drittijiet tagħhom ma humiex affettwati sostazjalment fis-sens tal-ġurisprudenza; sempliċi telf ekonomiku li jirriżulta mid-deċiżjoni kkontestata ma jippermettix li jiġi konkluż li ġiet affettwata s-sitwazzjoni legali tagħhom (b'differenza minn dik ta' Trasta Komercbanka),u dan irrispettivament mill-portata ta' dawn l-effetti ekonomiċi. Lingwa tal-kawża: il-Grieg Skont kif previst mill-Artikolu 1 tad-Direttiva 98/50/KE, għandu jew le jiġi eskluż trasferiment fil-każ li min isirlu t-trasferiment, min jagħmel it-trasferiment jew it-tnejn li huma jipprevedu mhux biss il-kontinwazzjoni b'suċċess tal-attività mill-operatur il-ġdid, iżda wkoll li fil-futur tispiċċa l-impriża minħabba stralċ tal-impriża? Lingwa tal-kawża: it-Taljan Appell mis-sentenza tat-Tribunal għas-Servizz Pubbliku tal-Unjoni Ewropea (L-Ewwel Awla) tat-12 ta' Mejju 2011, Missir Mamachi di Lusignano vs Il-Kummissjoni (F-50/09, EU:F:2011:55), intiż għall-annullament ta' dik is-sentenza. Is-sentenza tat-12 ta' Mejju 2011, Missir Mamachi di Lusignano vs Il-Kummissjoni (F-50/09), hija annullata sa fejn it-Tribunal għas-Servizz Pubbliku tal-Unjoni Ewropea laqa' l-eċċezzjoni ta' inammissibbiltà mqajma mill-Kummissjoni Ewropea fil-konfront tat-talba għall-kumpens tad-dannu morali mġarrab minn Carlo Missir Mamachi di Lusignano, Giustina Missir Mamachi di Lusignano, Filiberto Missir Mamachi di Lusignano u Tommaso Missir Mamachi di Lusignano, bit-tnejn tal-aħħar irrappreżentati minn Anne Sintobin. Is-sentenza tat-12 ta' Mejju 2011, Missir Mamachi di Lusignano vs Il-Kummissjoni (F-50/09), hija annullata sa fejn it-Tribunal għas-Servizz Pubbliku laqa' l-eċċezzjoni ta' inammissibbiltà mqajma mill-Kummissjoni fil-konfront tat-talba għall-kumpens tad-dannu morali mġarrab minn Livio Missir Mamachi di Lusignano. Is-sentenza tat-12 ta' Mejju 2011, Missir Mamachi di Lusignano vs Il-Kummissjoni (F-50/09), hija annullata sa fejn it-Tribunal għas-Servizz Pubbliku llimita r-responsabbiltà tal-Kummissjoni fil-livell ta' 40 % tad-dannu materjali mġarrab minn Carlo Missir Mamachi di Lusignano, Giustina Missir Mamachi di Lusignano, Filiberto Missir Mamachi di Lusignano u Tommaso Missir Mamachi di Lusignano, bit-tnejn tal-aħħar irrappreżentati minn A. Sintobin. Il-kumplament tal-appell huwa miċħud. Il-Kummissjoni hija kkundannata in solidum tħallas ammont ta' EUR 3 miljuni, wara li jitnaqqsu l-benefiċċji previsti fir-Regolamenti tal-Persunal li huma meqjusa li jagħmlu parti minn dan l-ammont u li tħallsu jew li għandhom jitħallsu lil Carlo Missir Mamachi di Lusignano, Giustina Missir Mamachi di Lusignano, Filiberto Missir Mamachi di Lusignano u M. Tommaso Missir Mamachi di Lusignano, bit-tnejn tal-aħħar irrappreżentati minn A. Sintobin, fir-rigward tad-dannu materjali mġarrab minnhom. Il-Kummissjoni hija kkundannata in solidum tħallas ammont ta' EUR 100 000 lil Carlo Missir Mamachi di Lusignano, fir-rigward tad-dannu morali mġarrab minnu. Il-Kummissjoni hija kkundannata in solidum tħallas ammont ta' EUR 100 000 lil Giustina Missir Mamachi di Lusignano, fir-rigward tad-dannu morali mġarrab minnha. Il-Kummissjoni hija kkundannata in solidum tħallas ammont ta' EUR 100 000 lil Tommaso Missir Mamachi di Lusignano, irrappreżentat min A. Sintobin, fir-rigward tad-dannu morali mġarrab minnu. Il-Kummissjoni hija kkundannata in solidum tħallas ammont ta' EUR 100 000 lil Filiberto Missir Mamachi di Lusignano, irrappreżentat min A. Sintobin, fir-rigward tad-dannu morali mġarrab minnu. Il-Kummissjoni hija kkundannata in solidum tħallas ammont globali ta' EUR 50 000 lil Stefano Missir Mamachi di Lusignano u lill-appellanti l-oħra li isimhom jinsab fl-anness, bħala eredi ta' Livio Missir Mamachi di Lusignano, fir-rigward tad-dannu morali mġarrab minn dan tal-aħħar. Il-kumpens imsemmi fil-punti 6 sa 10 iktar 'il fuq għandhom jiżdiedu b'interessi moratorji, b'effett mill-għoti ta' din is-sentenza u sal-pagament sħiħ tiegħu, bir-rata ffissata mill-Bank Ċentrali Ewropew fir-rigward tal-operazzjonijiet prinċipali ta' rifinanzjament tiegħu, miżjuda b'żewġ punti perċentwali. Il-kumplament tar-rikors huwa miċħud. Il-Kummissjoni hija kkundannata għall-ispejjeż marbuta mal-proċedura tal-appell. Il-Kummissjoni hija kkundannata għall-ispejjeż marbuta mal-proċedura tal-ewwel istanza. Lingwa tal-kawża: l-Ispanjol Rikors kontra d-deċiżjoni tat-Tieni Bord tal-Appell tal-EUIPO tat-13 ta' Marzu 2015 (Każ R 354/2014-2), dwar proċedimenti ta' oppożizzjoni bejn, minn naħa, JT u, min-naħa l-oħra, E. Carrasco Pirard u l-partijiet l-oħra fil-proċedimenti quddiem il-Bord tal-Appell tal-EUIPO li isimhom jidher fl-anness. Id-deċiżjoni tat-Tieni Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-13 ta' Marzu 2015 (Każ R 354/2014-2) hija annullata. Il-kumplament tat-talbiet tar-rikors huma miċħuda. Kull parti għandha tbati l-ispejjeż tagħha. Lingwa tal-kawża: l-Ingliż Rikors ipprreżentat kontra d-deċiżjoni tal-Ħames Bord tal-Appell tal-EUIPO tal-31 ta' Awwissu 2015 (Każ R 2275/2013-5), dwar proċedimenti ta' revoka bejn BitTorrent u Bittorrent Marketing. Ir-rikors huwa miċħud. Hochmann Marketing GmbH, li kienet Bittorrent Marketing GmbH, hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tat-12 ta' Novembru 2015 (Każ R 2232/2014-5), dwar proċedimenti ta' revoka bejn Vieta Audio u Sony Computer Entertainment Europe. Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-12 ta' Novembru 2015 (Każ R 2232/2014-5), dwar proċedimenti ta' revoka bejn Vieta Audio, SA u Sony Computer Entertainment Europe Ltd, hija annullata. L-EUIPO għandu jbati, minbarra l-ispejjeż tiegħu, dawk sostnuti minn Sony Computer Entertainment Europe. Vieta Audio għandha tbati l-ispejjeż tagħha. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO, tat-2 ta' Diċembru 2015 (Każ R 1251/2015-4), dwar proċedimenti ta' oppożizzjoni bejn The Coca-Cola Company u Mitico. Id-deċiżjoni tar-Raba' Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-2 ta' Diċembru 2015 (Każ R 1251/2015-4) hija annullata. L-EUIPO għandu jbati, minbarra l-ispejjeż tiegħu stess, dawk sostnuti minn The Coca-Cola Company, inklużi dawk quddiem il-Bord tal-Appell tal-EUIPO. Modern Industrial & Trading Investment Co. Ltd (Mitico) għandha tbati l-ispejjeż tagħha stess. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO tal-11 ta' Jannar 2016 (Każ R 94/2014–4), dwar proċedimenti ta' oppożizzjoni bejn Tulliallan Burlington u Burlington Fashion. Ir-rikors huwa miċħud. Tulliallan Burlington Ltd hija kkundannata għall-ispejjeż. Lingwa tal-kawża: l-Ingliż Rikors kontra d-deċiżjoni tar-Raba' Bord tal-Appell tal-EUIPO, tal-11 ta' Jannar 2016 (Każ R 2501/2013-4), dwar proċedimenti ta' oppożizzjoni bejn Tulliallan Burlington u Burlington Fashion. Ir-rikors huwa miċħud. Tulliallan Burlington Ltd hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-Deċiżjoni tar-Raba' Bord tal-Appell tal-EUIPO tal-11 ta' Jannar 2016 (Każ R 2409/2013-4), dwar proċedimenti ta' oppożizzjoni bejn Tulliallan Burlington u Burlington Fashion. Ir-rikors huwa miċħud. Tulliallan Burlington Ltd hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-Deċiżjoni tar-Raba' Bord tal-Appell tal-EUIPO tal-11 ta' Jannar 2016 (Każ R 1635/2013-4), dwar proċedimenti ta' oppożizzjoni bejn Tulliallan Burlington u Burlington Fashion. Ir-rikors huwa miċħud. Tulliallan Burlington Ltd hija kkundannata għall-ispejjeż. Lingwa tal-kawża: l-Olandiż Minn naħa, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C (2016) 95 finali, tal-20 ta' Jannar 2016, li tikkonstata li huwa ġġustifikat li jittieħdu inkunsiderazzjoni a posteriori d-dazji fuq l-importazzjoni u li l-maħfra tad-dazji hija ġġustifkata fir-rigward ta' debitur, iżda li din hija ġġustifkata għal parti biss fir-rigward ta' debitur ieħor f'każ partikolari u ma hijiex iġġustifikata għal parti oħra fir-rigward ta' dan l-istess debitur partikolari, u li temenda d-Deċiżjoni tal-Kummissjoni C (2010) 2858 finali, tas-6 ta' Mejju 2010, u, min-naħa l-oħra, talba intiża sabiex jiġi ddikjarat li l-Artikolu 909 tar-Regolament tal-Kummissjoni (KEE) Nru 2454/93, tat-2 ta' Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali (ĠU Edizzjoni Speċjali bil-Malti, Kapitolu 2, Vol. 6, p. 3), ipproduċa l-effetti tiegħu fir-rigward tar-rikorrenti wara s-sentenza tad-19 ta' Marzu 2013, Firma Van Parys vs Il-Kummissjoni (T-324/10, EU:T:2013:136). L-Artikolu 1(4) tad-Deċiżjoni tal-Kummissjoni C (2016) 95 finali, tal-20 ta' Jannar 2016, li tikkonstata li huwa ġġustifikat li jittieħdu inkunsiderazzjoni a posteriori d-dazji fuq l-importazzjoni u li l-maħfra tad-dazji hija ġġustifkata fir-rigward ta' debitur, iżda li din hija ġġustifkata għal parti biss fir-rigward ta' debitur ieħor f'każ partikolari u ma hijiex iġġustifikata għal parti oħra fir-rigward ta' dan l-istess debitur partikolari, u li temenda d-Deċiżjoni tal-Kummissjoni C (2010) 2858 finali, tas-6 ta' Mejju 2010, huwa annullat. Il-kumplament tar-rikors huwa miċħud. Il-Kummissjoni Ewropea għandha tbati l-ispejjeż tagħha kif ukoll dawk sostnuti minn Firma Léon Van Parys NV. Lingwa tal-kawża: it-Taljan Appell minn digriet tat-Tribunal tas-Servizz Pubbliku tal-Unjoni Ewropea (it-Tielet Awla) tas-7 ta' April 2016, Spadafora vs Il-Kummissjoni (F-44/15, EU:F:2016:69), u intiż għall-annullament ta' dan id-digriet. Id-digriet tat-Tribunal għas-Servizz Pubbliku tal-Unjoni Ewropea (it-Tielet Awla) tas-7 ta' April 2016, Spadafora vs Il-Kummissjoni (F-44/15), huwa annullat, bl-eċċezzjoni taċ-ċaħda bħala manifestament inammissibbli tat-talba għal dikjarazzjoni li, bis-saħħa tal-annullament tad-deċiżjoni tat-30 ta' Ġunju 2014, li biha d-Direttur Ġenerali tal-Uffiċċju Ewropew ta' Kontra l-Frodi (OLAF) ħatar lil D fil-post ta' kap tal-unità "Konsulenza legali" tad-dipartiment "Appoġġ għall-investigazzjonijiet" tal-OLAF, u tad-Deċiżjoni Ares(2015) 43686, tal-5 ta' Jannar 2015, ta' K. Georgieva, viċi President tal-Kummissjoni Ewropea, li tiċħad l-ilment tar-rikorrenti R/994/14, il-proċedura ta' selezzjoni kienet ivvizzjata minn illegalità sa mill-mument li l-illegalità avverat ruħha. Il-kumplament tal-appell huwa miċħud. Id-deċiżjoni tat-30 ta' Ġunju 2014, li biha d-Direttur Ġenerali tal-OLAF ħatar lil D. fil-post ta' kap tal-unità "Konsulenza legali" tad-dipartiment "Appoġġ għall-investigazzjonijiet" tal-OLAF, hija annullata. Id-Deċiżjoni Ares(2015) 43686, tal-5 ta' Jannar 2015, ta' K. Georgieva, viċi President tal-Kummissjoni Ewropea, li tiċħad l-ilment tar-rikorrenti R/994/14, hija annullata. Ir-rikors fl-ewwel istanza huwa miċħud safejn Sergio Spadafora jitlob kumpens għad-danni materjali naxxenti mit-telf ta' opportunità li jintgħażel sabiex jokkupa l-post ta' kap tal-unità "Konsulenza legali" tad-dipartiment "Appoġġ għall-investigazzjonijiet" tal-OLAF. Il-Kummissjoni hija kkundannata għall-ispejjeż marbuta mal-proċedura tal-appell u għal dawk marbuta mal-proċedura fl-ewwel istanza. Lingwa tal-kawża: l-Ingliż Ir-rikors huwa miċħud. Colgate-Palmolive Co. hija kkundannata għall-ispejjeż. Lingwa tal-kawża: l-Ingliż Ir-rikors huwa miċħud. Colgate-Palmolive Co. hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tar-Raba' Bord tal-Appell tal-EUIPO tas-16 ta' Ġunju 2016 (Każ R 212/2016-4), dwar applikazzjoni għar-reġistrazzjoni tas-sinjal verbali Alles wird gut bħala trade mark tal-Unjoni Ewropea. Ir-rikors huwa miċħud. sheepworld AG hija kkundannata għall-ispejjeż. Lingwa tal-kawża: il-Franċiż Talba bbażata fuq l-Artikolu 270 TFUE u intiża għall-annullament tad-deċiżjoni tal-Kummissjoni tal-10 ta' Diċembru 2015 li tikkonferma t-trasferiment lejn l-iskema tal-pensjoni tal-Unjoni Ewropea tad-drittijiet għall-pensjoni miksuba mir-rikorrenti qabel id-dħul tagħha fis-servizz tal-Unjoni. Id-deċiżjoni tal-Kummissjoni tal-10 ta' Diċembru 2015 li tikkonferma t-trasferiment lejn l-iskema tal-pensjoni tal-Unjoni Ewropea tad-drittijiet għall-pensjoni miksuba minn Sabine Tuerck qabel id-dħul tagħha fis-servizz tal-Unjoni hija annullata. Il-Kummissjoni hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO, tal-14 ta' Settembru 2016 (Każ R 152/2016-2), dwar proċedimenti ta' oppożizzjoni bejn Simplicity trade u For Tune. Ir-rikors huwa miċħud. For Tune sp. z o.o. hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO tat-22 ta' Settembru 2016 (Każ R 363/2016-1), dwar proċedimenti ta' oppożizzjoni bejn Apple u Xiaomi. Ir-rikors huwa miċħud. Xiaomi, Inc. hija kkundannata għall-ispejjeż. Lingwa tal-kawża: it-Taljan Ir-rikors huwa miċħud. Federcaccia Toscana u r-rikorrenti l-oħra li isimhom jinsabu fl-anness huma kkundannati għall-ispejjeż. Lingwa tal-kawża: il-Ġermaniż Ir-rikors huwa miċħud bħala inammissibbli. BikeWorld GmbH hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO tal-5 ta' Ottubru 2016 (Każ R 202/2016-1), dwar proċedimenti ta' oppożizzjoni bejn NF Nails In Vogue u Nails & Beauty Vertriebs. Ma hemmx iktar lok li tingħata deċiżjoni fuq ir-rikors. L-Uffiċċju tal-Proprjetà Intellettwali tal-Unjoni Ewropea (EUIPO) huwa kkundannat ibati l-ispejjeż tiegħu stess kif ukoll dawk sostnuti minn Nf Nails In Vogue, SL. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-31 ta' Awwissu 2016 tal-Awtorità tal-Ħatra tal-Parlament Ewropew, li tirrifjuta milli taċċetta żewġ ċertifikati mediċi prodotti mir-rikorrent sabiex jiġġustifika ċerti assenzi mix-xogħol tiegħu u li konsegwentement tiddikjara l-assenzi inkwistjoni mhux awtorizzati. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq il-ksur tal-prinċipji previsti mid-dritt tal-Unjoni u mid-dritt Litwan dwar il-protezzjoni ta' informaturi. It-tieni motiv ibbażat fuq il-ksur mill-Parlament tad-dmir tiegħu ta' premura u tal-prinċipju ta' amministrazzjoni tajba. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: taqta' u tiddeċiedi li: id-deċiżjoni li tattribwixxilu r-responsabbiltà għal ammont ta' EUR 843,01, li tinsab fir-rendikont Nru 244 tal-Uffiċċju responsabbli għall-ħlasijiet, hija annullata; sa fejn huwa meħtieġ, id-deċiżjoni tal-Awtorità tal-Ħatra tat-2 ta' Awwissu 2017, hija annullata; il-Parlament huwa kkundannat għall-ispejjeż. Insostenn tar-rikors tiegħu, ir-rikorrent iqajjem eċċezzjoni ta' illegalità fir-rigward tal-ftehim konkluż bejn l-Unjoni Ewropea u l-fédération des hôpitaux luxembourgeois (il-Federazzjoni tal-Isptarijiet Lussemburgiżi) dwar żieda ta' 15 % fl-ispejjeż mediċi sostnuti mill-membri affiljati fl-Iskema Komuni ta' Assigurazzjoni għall-Mard (SKAM) fil-Lussemburgu. Din l-eċċezzjoni ta' illegalità hija bbażata fuq żewġ motivi. L-ewwel motiv: ksur tal-prinċipju ta' nondiskriminazzjoni minħabba n-nazzjonalità u tal-Artikoli 12 u 14 tal-Protokoll dwar il-Privileġġi u l-Immunitajiet. It-tieni motiv: ksur tal-prinċipju ta' ġestjoni finanzjarja tajba stabbilit fl-Artikolu 30 tar-Regolament Nru 966/2012 u fl-Artikolu 43 tar-Regoli komuni dwar l-assigurazzjoni għar-riskji ta' mard tal-uffiċjali tal-Unjoni Ewropea. Lingwa tal-kawża: il-Grieg Ir-rikorrenti titlob li l-Qorti Ġenerali jogħġobha: tannulla d-deċiżjoni tal-Kummissjoni tal-14 ta' Awwissu 2017 (C(2017) 5622 final) fil-Każ SA.38101 (2015/NN)(ex 2013/CP) — il-Ġreċja: Allegata Għajnuna mill-Istat lil Aluminium S.A. fil-forma ta' tariffi tal-elettriku inqas mill-ispiża wara deċiżjoni ta' arbitraġġ, sa fejn tħassar l-atti tal-Kummissjoni tat-12 ta' Marzu 2014 u tal-25 ta' Marzu 2015; tannulla d-deċiżjoni tal-Kummissjoni tal-14 ta' Awwissu 2017 (C(2017) 5622 final) fil-Każ SA.38101 (2015/NN)(ex 2013/CP), sa fejn tikkonstata li ebda għajnunna mill-Istat ma nħarġet lil Aluminium u, konsegwentement, li l-Kummissjoni ma kinitx obbligata tibda l-proċedura ta' investigazzjoni formali kif prevista fl-Artikolu 108(2) TFUE; tannulla d-deċiżjoni tal-Kummissjoni tal-14 ta' Awwissu 2017 (C(2017) 5622 final) fil-Każ SA.38101 (2015/NN)(ex 2013/CP), sa fejn tikkonstata li l-ilment ta' DEI, dwar l-għajnuna mill-Istat li ngħatat fuq il-bażi tar-raġunijiet tad-Deċiżjoni 346/2012 tar-RAE [ir-Regolatur tal-Enerġija Ġrieġ], kien sar bla skop minħabba d-Deċiżjoni 1/2013 tat-Tribunal tal-Arbitraġġ fil-kuntest tal-arbitraġġ permanenti tar-RAE; u tikkundanna lill-Kummissjoni għall-ispejjeż ta' DEI. Insostenn tar-rikors tagħha, ir-rikorrenti tinvoka seba'motivi. L-ewwel motiv ibbażat fuq żball ta' liġi manifest fl-interpretazzjoni tas-sentenza tal-Qorti tal-Ġustizzja fil-Kawża C-228/16 P, u kontradizzjoni tad-deċiżjoni f'din il-kawża. It-tielet motiv ibbażat fuq assenza ta' motivazzjoni suffiċjenti, kontradizzjoni u ksur tal-obbligu ta' eżami tal-punti rilevanti kollha ta' fatt u ta' dritt fir-rigward tal-konstatazzjoni li l-ftehim ta' arbitraġġ, li bħala konsegwenza tiegħu kienet inħarġet id-Deċiżjoni 1/2013 imsemmija hawn fuq, kien stabbilixxa "parametri ċari u oġġettivi" li "jilliminatw id-diskrezzjonalità tal-arbitri" u kellu bħala "konsegwenza loġika" t-tariffa tal-elettriku kif ġiet stabbilita fl-aħħar. Ir-raba' motiv ibbażat fuq żball ta' liġi manifest fl-interpretazzjoni u fl-applikazzjoni tal-prinċipju ta' investitur privat prudenti, u tal-Artikoli 107(1) u 108(2) TFUE, fir-rigward tal-konstatazzjoni li t-tariffa tal-elettriku stabbilita bid-deċiżjoni tat-Tribunal tal-Arbitraġġ hija l-"konsegwenza loġika ta' parametri ddefiniti sew fil-ftehim ta' arbitraġġ". Il-ħames motiv ibbażat fuq żball ta' liġi manifest fl-interpretazzjoni u fl-applikazzjoni tal-Artikoli 107 u 108 TFUE, fir-rigward tal-konstatazzjoni li l-Kummissjoni ma kinitx marbuta tidħol f'evalwazzjonijiet ekonomiċi kumplessi, u żball ta' liġi manifest kif ukoll żball ta' evalwazzjoni manifest fir-rigward taċ-ċirkustanzi fattwali sa fejn il-Kummissjoni naqset milli teżmina aspetti kruċjali li jirrigwardaw il-konstatazzjoni jekk kienx hemm għajnuna mill-Istat jew le. Is-sitt motiv ibbażat fuq żball ta' liġi manifest fl-applikazzjoni tal-Artikoli 107(1) u 108(2) TFUE, u żball ta' evalwazzjoni manifest fir-rigward taċ-ċirkustanzi fattwali li jikkonċernaw l-applikazzjoni tat-test ta' operatur privat prudenti f'ekonomija tas-suq. Is-seba' motiv ibbażat fuq żball ta' liġi manifest fl-interpretazzjoni u fl-applikazzjoni tal-Artikolu 107(1) TFUE, ksur tal-obbligu ta' motivazzjoni, u żball ta' evalwazzjoni manifest fir-rigward taċ-ċirkustanzi fattwali fid-deċiżjoni tal-Kummissjoni li ma tkomplix tinvestiga l-ilment magħmul minn DEI fl-2012, skont l-Artikolu 108 (2) TFUE, fuq il-bażi tal-konstatazzjoni li l-ilment "kien sar bla skop" wara l-ħruġ tad-Deċiżjoni 1/2013 tat-Tribunal ta' Arbitraġġ. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata sa fejn tilqa' l-applikazzjoni għal revoka mressqa mill-applikant għal kanċellazzjoni u tirrevoka d-drittijiet tal-applikant fir-rigward tat-trade mark tal-Unjoni Ewropea Nru 4 729 075 tiċħad l-applikazzjoni għal revoka mressqa mill-applikant għal kanċellazzjoni; tikkundanna lill-EUIPO għall-ispejjeż tal-proċeduri, inklużi l-ispejjeż neċessarji sostnuti mir-rikorrenti quddiem il-Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO). Ksur tal-Artikolu 58(1)(a) tar-Regolament Nru 2017/1001; Ksur tal-Artikolu 18(1)(a) tar-Regolament Nru 2017/1001. Lingwa tal-kawża: il-Franċiż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-Kummissjoni għall-ispejjeż kollha. Insostenn tar-rikors kontra d-Deċiżjoni tal-Kummissjoni Ewropea C(2017) 5176 finali tas-27 ta' Lulju 2017 dwar l-għajnuna Nru SA.38398 (2016/C, ex 2015/E) implementata minn Franza (iktar 'il quddiem id-"deċiżjoni kkontestata"), ir-rikorrenti tinvoka ħames motivi. L-ewwel motiv, ibbażat fuq żball ta' liġi mwettaq mill-Kummissjoni fir-rigward tal-kwalifika bħala għajnuna mill-Istat tal-miżura fiskali fl-intier tagħha, bi ksur tal-kriterju relattiv għan-natura ekonomika tal-attività tal-portijiet Franċiżi. F'dan ir-rigward, ir-rikorrenti tqis li, meta kkonkludiet li l-eżenzjoni fiskali favur il-portijiet Franċiżi kienet tikkostitwixxi għajnuna mill-Istat fis-sens tal-Artikolu 107(1) TFUE, mingħajr ma ppreċiżat li l-kwalifika ta' għajnuna hija limitata biss għall-attivitajiet ekonomiċi tal-portijiet, il-Kummissjoni, bħala prinċipju, ivvizzjat id-deċiżjoni tagħha bi żball ta' liġi. It-tieni motiv, ibbażat fuq żball ta' liġi mwettaq mill-Kummissjoni fir-rigward tal-evalwazzjoni tan-natura ekonomika tal-attivitajiet amministrati mill-portijiet Franċiżi. Ir-rikorrenti tqis li l-Kummissjoni wettqet ukoll żball ta' liġi fl-evalwazzjoni tagħha tan-natura ekonomika tal-attivitajiet amministrati mill-portijiet Franċiżi, fuq żewġ livelli: fl-ewwel lok, sa fejn din naqset totalment milli fid-deċiżjoni kkontestata titratta attivitajiet amministrati mill-portijiet Franċiżi; fit-tieni lok, sa fejn, f'dak li jikkonċerna diversi attivitajiet oħra tal-portijiet Franċiżi, din limitat ruħha biex tirrepeti l-prinċipji ġenerali li jirriżultaw mill-ġurisprudenza tal-QĠUE fil-qasam tal-finanzjament pubbliku ta' infrastrutturi portwarji mingħajr ma ddeċidiet fir-rigward tan-natura ekonomika jew le tagħhom, meta huwa effettivament inkwistjoni l-kriterju ta' applikazzjoni tar-regoli fil-qasam tal-għajnuna mill-Istat. It-tielet motiv, ibbażat fuq żball ta' liġi u fuq insuffiċjenza fil-motivazzjoni fir-rigward tal-kundizzjonijiet relattivi għad-distorsjoni tal-kompetizzjoni u l-impatt fuq il-kummerċ bejn Stati Membri, sa fejn kien bi żball li l-Kummissjoni qieset li l-eżenzjoni fiskali inkwistjoni kienet tali li toħloq distorsjoni ta' kompetizzjoni u li jkollha effett fuq l-iskambji bejn l-Istati Membri, f'dak li jikkonċerna l-portijiet Franċiżi b'mod ġenerali u, b'mod iktar popolari, il-portijiet fil-gżejjer u l-portijiet tat-territorji barranin Franċiżi. Skont ir-rikorrenti, id-deċiżjoni kkontestata hija vvizjata b'insuffiċjenza ta' motivazzjoni sa fejn il-Kummissjoni ppreżumiet, mingħajr ma sostniet il-pożizzjoni tagħha, li dawn il-kundizzjonijiet kienu sodisfatti f'dan il-każ. Ir-raba' motiv, ibbażat fuq żball ta' liġi fit-tmexxija tal-proċedura ta' kontroll ta' għajnuna eżistenti u fuq il-ksur tal-Artikolu 108(1) u (2) TFUE, flimkien mal-prinċipju ta' proporzjonalità, sa fejn, minn naħa, billi ħtieġet li l-awtoritajiet Franċiżi jippreżentaw il-prova tal-kompatibbiltà mas-suq intern tas-sistema ta' eżenzjoni mit-taxxa fuq il-kumpanniji favur il-portijiet Franċiżi, il-Kummissjoni qalbet l-oneru tal-prova u aġixxiet daqs li kieku kienet adita b'talba għal approvazzjoni ta' sistema għal għajnuna ġdida. Min-naħa l-oħra, meta imponiet fuq l-awtoritajiet Franċiżi li jneħħu purament u sempliċiment l-imsemmija sistema ta' eżenzjoni mingħajr ma pprovat li xi emenda li tista' ssir lil din il-miżura ma tkunx tali li din issir kompatibbli mar-regoli tal-Unjoni dwar l-għajnuna mill-Istat, il-Kummissjoni kisret l-Artikolu 108(1) u (2) TFUE, l-Artikolu 2 tar-Regolament Nru 2015/1589 u l-prinċipju ta' proporzjonalità. Il-ħames motiv, ibbażat fuq ksur tal-prinċipju ta' amministrazzjoni tajba sa fejn il-fatt għall-Kummissjoni li teżiġi t-tneħħija tas-sistema ta' eżenzjoni filwaqt li din tħalli li jkomplu s-sistemi ta' għajnuna għall-portijiet fi Stati Membri oħra ma jippermettix li jiġu żgurati kundizzjonijiet ta' kompetizzjoni ekwi bejn id-diversi portijiet Ewropej iżda jwassal, b'mod kuntrarju, għal distorsjonijiet ġodda tal-kompetizzjoni, bi ksur dirett tar-rwol fdat lill-Kummissjoni bħala garanti tal-funzjonament tajjeb tas-suq intern. B'hekk, din tal-aħħar kisret il-prinċipju ta' imparzjalità li huwa l-korollarju neċessarju tal-prinċipju ta' amministrazzjoni tajba. Lingwa tal-kawża: il-Franċiż Ir-rikorrenti jitolbu li l-Qorti Ġenerali jogħġobha: tannulla d-deċiżjoni (C(2017 7119 FINALI) tas-Segretarjat Ġenerali tal-Kummissjoni Ewropea tat-18 ta' Ottubru 2017 li tirrifjuta li tikkomunika d-deċiżjoni tad-Direttorat Ġenerali għall-Kompetizzjoni tal-Kummissjoni Ewropea nnotifikata lill-awtoritajiet Franċiżi fit-22 ta' Marzu 2017, dwar il-protokoll ta' kumpens lil EDF għall-għeluq tal-impjant nukleari ta' Fessenheim; tordna lill-Kummissjoni Ewropea sabiex tikkomunika lir-rikorrenti l-imsemmija ittra tat-22 ta' Marzu 2017 f'terminu ta' ġimgħa mis-sentenza li għandha tingħata mill-Qorti Ġenerali; tikkundanna lill-Kummissjoni Ewropea għall-ispejjeż kollha. Insostenn tar-rikors tagħhom, ir-rikorrenti jinvokaw tliet motivi. L-ewwel motiv ibbażat fuq ksur tal-aħħar subparagrafu tal-Artikolu 4(2) tar-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331), peress li kien hemm interess pubbliku superjuri li jiġġustifika l-iżvelar tal-informazzjoni inkwistjoni. It-tieni motiv ibbażat fuq ksur tal-Artikolu 42 tal-Karta tad-Drittijiet Fundamentali tal-Unjoni Ewropea dwar id-dritt ta' aċċess għal dokumenti. It-tielet motiv ibbażat fuq ksur tal-Artikolu 47 tal-Karta tad-Drittijiet Fundamentali tal-Unjoni Ewropea dwar id-dritt għal rimedju effettiv. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni tal-Bord tal-Appell tal-ECHA tat-8 ta' Settembru 2017 (Każ Nru A-026-2015), sa fejn il-Bord tal-Appell, fir-rigward tad-deċiżjoni tal-Kumitat tal-Istati Membri tal-1 ta' Ottubru 2015 dwar is-sustanza "1,4-Benzenediamine, N, N'-mixed phenyl and tolyl derivatives" (iktar 'il quddiem "BENPAT") CAS Nru 68953-84-4 (Nru CE 273-227-8): annulla parzjalment din id-deċiżjoni sa fejn kienet tipprovdi li d-dikjaranti kienu identifikaw, matul l-istudju, il-metaboliti konformement mat-test OECD TG 309, annulla parzjalment l-imsemmija deċiżjoni sa fejn kienet tipprovdi li studju kellu jitwettaq konformement mat-test OECD TG 308, u iddeċieda li d-dikjarazzjoni dwar il-bijoakkumulazzjoni kellha titneħħa mill-espożizzjoni tal-motivi tal-imsemmija deċiżjoni; u tikkundanna lill-konvenuta għall-ispejjeż. Insostenn tar-rikors tagħha, ir-rikorrenti tinvoka sitt motivi. B'mod partikolari, ir-rikorrenti ssostni li l-Bord tal-Appell mar lil hinn mil-limiti tal-kompetenzi tiegħu sa fejn, matul il-proċedimenti ta' oppożizzjoni, eżamina u analizza mill-ġdid id-deċiżjoni ta' evalwazzjoni fl-intier tagħha u b'hekk ikkonkluda (b'mod żbaljat kemm minn aspett formali kif ukoll fir-rigward tal-mertu) li kien hemm lok li d-deċiżjoni tal-Kumitat tal-Istati Membri tiġi annullata u rriformata parzjalment. L-ewwel motiv: il-Bord tal-Appell ma għandux kompetenza fir-rigward ta' kwistjonijiet ta' mertu marbuta mal-proċeduri ta' evalwazzjoni. It-tieni motiv: ksur tal-ġurisprudenza Meroni tal-Qorti tal-Ġustizzja sa fejn il-Bord tal-Appell, bħala korp ta' aġenzija tal-Unjoni, ma għandux setgħa diskrezzjonali sabiex jadotta deċiżjoni tiegħu stess. It-tielet motiv: ksur tal-prinċipju ta' sussidjarjetà u tal-prinċipju ta' attribuzzjoni ta' kompetenzi sa fejn il-Bord tal-Appell ma rrispettax id-drittijiet tal-Istati Membri, kif stabbiliti permezz tas-setgħa ta' deċiżjoni tagħhom fi ħdan il-Kumitat tal-Istati Membri tal-ECHA, peress li d-dritt tal-Unjoni ma fihx bażi legali li tippermettilu jaġixxi. Sussidjarjament, ir-rikorrenti targumenta li l-Bord tal-Appell għandu biss setgħat ta' stħarriġ limitati fir-rigward tad-deċiżjonijiet ta' evalwazzjoni meħuda skont l-Artikolu 51(8) tar-Regolament REACH. Il-ħames motiv: ksur tal-obbligu ta' motivazzjoni previst fit-tieni paragrafu tal-Artikolu 296 TFUE, sa fejn il-Bord tal-Appell ma stabbilixxiex l-allegata setgħa ta' stħarriġ tiegħu. Is-sitt motiv: id-deċiżjoni kkontestata hija żbaljata u illegali fil-mertu. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tagħti lir-rikorrent kumpens totali ta' EUR 40 000 għal danni morali speċjali, li għandhom jitħallsu mill-Kummissjoni Ewropea; tikkundanna lill-konvenuta għall-ispejjeż tal-istanza b'applikazzjoni tal-Artikolu 134 tar-Regoli tal-Proċedura tal-Qorti Ġenerali. Insostenn tar-rikors tiegħu, ir-rikorrent jinvoka erba' motivi. L-ewwel motiv ibbażat fuq eżekuzzjoni żbaljata tas-sentenza ta' annullament tal-14 ta' Frar 2017, Kerstens vs Il-Kummissjoni (T-270/16 P, mhux ippubblikata, EU:T:2017:74) u fuq ksur tal-prinċipju ta' "non bis in idem" li twettqu mill-Awtorità tal-Ħatra meta ddeċidiet li tiftaħ mill-ġdid proċeduri dixxiplinari li tagħhom kien is-suġġett ir-rikorrent. It-tieni motiv ibbażat fuq eżekuzzjoni żbaljata tas-sentenza msemmija iktar 'il fuq u fuq ksur tal-prinċipju ta' amministrazzjoni tajba inkluż l-obbligu ta' trattament imparzjali u ekwu tal-kawżi, fuq ksur tal-prinċipju ta' preżunzjoni tal-innoċenza u fuq ksur tad-drittijiet tad-difiża, sa fejn dawn id-deċiżjonijiet li jinfetħu mill-ġdid l-imsemmija proċeduri dixxiplinari ma jiggarantixxux trattament imparzjali u ekwu tal-kawża tar-rikorrent. It-tielet motiv ibbażat fuq eżekuzzjoni żbaljata tas-sentenza msemmija iktar 'il fuq u fuq ksur tal-prinċipji ta' ċertezza legali u ta' amministrazzjoni tajba, u b'mod partikolari tal-prinċipju ta' tul raġonevli peress li, skont ir-rikorrent, proċedura dixxiplinari ġdida għandha wkoll isseħħ fi żmien raġonevoli, u dan ma huwiex il-każ hawnhekk. Ir-raba' motiv ibbażat fuq talba għal danni speċjali li rriżultaw wara l-irregolaritajiet imsemmija iktar 'il fuq sabiex jiġi kkumpensat id-dannu morali allegatament ikkawżat mill-amministrazzjoni lir-rikorrent, peress li l-annullament tal-atti kkontestati ma jistgħux, weħedhom, jikkumpensaw l-imsemmi dannu. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara u tiddeċiedi li id-deċiżjoni tal-Bord tal-Għażla tal-11 ta' Awwissu 2017, meħuda wara eżami mill-ġdid, li ismu ma jiġix inkluż fil-lista ta' riżerva tal-kompetizzjoni EPSO/AD/322/16, hija annullata; il-Kummissjoni hija, f'kull każ, ikkundannata għall-ispejjeż. Insostenn tar-rikors tiegħu, ir-rikorrent jinvoka tliet motivi. L-ewwel motiv, ibbażat fuq l-iżball manifest ta' evalwazzjoni li l-Bord tal-Ġħażla allegatament wettaq, meta qies li d-diploma tar-rikorrent ma tissodisfax waħda mill-kundizzjonijiet ta' ammissjoni għall-kompetizzjoni. It-tieni motiv, imqajjem sussidjarjament, ibbażat fuq eċċezzjoni ta' illegalità tal-avviż ta' kompetizzjoni bbażata fuq l-ewwel paragrafu tal-Artikolu 27 tar-Regolamenti tal-Persunal. B'mod partikolari, il-kundizzjoni ta' ammissjoni kontenzjuża ma hijiex marbuta mar-rekwiżiti tal-pożizzjonijiet li għandhom jimtlew kif deskritti fl-avviż ta' kompetizzjoni u, għaldaqstant, tmur kontra l-interess tas-servizz. It-tielet motiv, imqajjem iktar sussidjarjament, ibbażat fuq nuqqas ta' motivazzjoni tad-deċiżjoni kkontestata, sa fejn il-kriterji stabbiliti mill-Bord tal-Għażla sabiex tiġi evalwata r-rilevanza tad-diploma tar-rikorrent fir-rigward tal-kundizzjoni ta' ammissjoni kontenzjuża ma ssemmewx, liema fatt jipprekludih milli jiżgura b'mod xieraq id-difiża tiegħu. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata sa fejn ċaħdet l-appell tar-rikorrenti rreġistrat taħt in-numru R 2175/2016-4 u awtorizzat it-trade mark ikkontestata biex tibqa' rreġistrata għal MP3-players, b'mod partikolari bbażata fuq USB flash memory b'ħardisks żgħar; tordna li l-ispejjeż tal-proċedimenti jitħallsu mill-konvenut u mill-parti l-oħra quddiem il-Bord tal-Appell jekk tingħaqad bħala intervenjenti. Ksur tal-Artikolu 51(a) u (2) tar-Regolament Nru 207/2009 moqri flimkien mal-Artikolu 15 tar-Regolament Nru 207/2009; Ksur tal-Artikolu 75 tar-Regolament Nru 207/2009. Lingwa tal-kawża: l-Ispanjol Ir-rikorrenti titlob lill-Qorti Ġenerali jogħġobha: tiddikjara r-rikors preżenti ammissibbli, kif ukoll id-dokumenti annessi; permezz ta' miżuri ta' organizzazzjoni tal-proċeduri, tordna lill-Kummissjoni tinkludi fl-atti l-verżjoni integrali tad-dokumenti li ġejjin, filwaqt li tħassar id-data kunfidenzjali ta' terzi li tista' tinsab fihom: messaġġ informali bi tweġiba għan-noti trażmessi fit-22 ta' Frar u l-4 u t-12 ta' Marzu 2013 (Álava), tas-26 ta' Marzu 2013; tannulla d-deċiżjonijiet tal-Kummissjoni espressi fl-imsemmija dokumenti; sussidjarjament, tiddikjara l-ksur tat-Trattati, dovut għas-silenzju tal-Kummissjoni u tordna lil din tal-aħħar twieġeb għat-talba tar-rikorrenti fformulata bil-miktub u magħmula fil-31 ta' Lulju 2017, bil-għan li r-rikorrenti tkun tista', bħala benefiċjarja tal-imsemmija għajnuna, teżerċita d-drittijiet proċedurali mogħtija lilha mid-dritt tal-Unjoni fil-kuntest ta' proċedura ta' investigazzjoni formali tal-kompatibbiltà tal-għajnuna rċevuta; tikkundanna lill-Kummissjoni għall-ispejjeż. Dan ir-rikors għandu bħala għan prinċipali l-annullament tad-deċiżjonijiet tal-Kummissjoni li jiċħdu l-kompatibbiltà ta' għajnuna fiskali speċifika rċevuta mir-rikorrenti f'forma ta' kreditu ta' taxxa ta' 45 % fuq ċerti proġetti ta' investiment, li ġew ikkomunikati lill-awtoritajiet fiskali Spanjoli rrappreżentati mid-Diputación Foral de Álava, permezz ta' noti mill-Kummissjoni intitolati "informal message" u "messaġġ informali", tal-4 ta' Diċembru 2012 u s-26 ta' Marzu 2013 rispettivament, li għalihom ir-rikorrenti kellha aċċess fil-kuntest ta' proċeduri nazzjonali. Ir-rikors preżenti huwa intiż, sussidjarjament, sabiex il-Qorti Ġenerali tikkonstata n-nuqqas tal-Kummissjoni, fis-sens tal-Artikolu 265 TFUE, dovut għas-silenzju tagħha fid-dawl tat-talba tar-rikorrenti tal-31 ta' Lulju 2017, li kienet tistedinha tiddeċiedi dwar in-natura ġuridika vinkolanti, jew mhux vinkolanti, tal-imsemmija "messaġġi informali" u, jekk ikun il-każ, li tingħata dritt korrispondenti li tinstema' fil-proċedura sabiex tesponi dak kollu li tqis li huwa rilevanti. Insostenn tar-rikors tagħha, ir-rikorrenti tinvoka tliet motivi. L-ewwel motiv ibbażat fuq li d-deċiżjonijiet ikkontestati ġew adottati b'mod li jeskludi l-garanziji proċedurali minimi meħtieġa F'dan ir-rigward ir-rikorrenti ssostni li l-Kummissjoni eskludiet il-garanziji proċedurali minimi meħtieġa, meta ddeċidiet fil-messaġġ informali dwar l-inkompatibbiltà ta' għajnuna mill-Istat mingħajr ma segwiet il-proċedura stabbilita fl-Artikolu 108(2) TFUE. Dan in-nuqqas ta' osservanza tal-proċedura jimplika ksur tad-drittijiet fundamentali tar-rikorrenti, hekk kif inhuma rrikonoxxuti fil-Karta tad-Drittijiet Fundamentali tal-Unjoni Ewropea. It-tieni motiv ibbażat fuq ksur tal-Artikolu 107(3) TFUE F'dan ir-rigward ir-rikorrenti ssostni li d-deċiżjonijiet ikkontestati huma żbaljati billi jqisu l-għajnuna bħala inkompatibbli, inkwantu ma jeżistix l-effett ta' inċentiv. It-tielet motiv ibbażat fuq ksur tal-Artikolu 265 TFUE F'dan ir-rigward ir-rikorrenti ssostni li n-nuqqas ta' tweġiba tal-Kummissjoni għat-talba tar-rikorrenti sabiex tiddeċiedi dwar in-natura ġuridika (vinkolanti jew mhux vinkolanti) tal-"messaġġi informali" u sabiex, jekk ikun il-każ, tingħata dritt korrispondenti li tinstema' fl-imsemmija proċedura, jikkostitwixxi ksur tat-Trattati li kkawżalha preġudizzju. Lingwa tal-kawża: l-Ingliż tannulla d-Deċiżjoni tal-Kummissjoni tal-25 ta' Awwissu 2017 fil-Każ SA.35356 (2013/C) (ex 2013/NN, ex 2012/N) dwar l-għajnuna mill-Istat implementata mill-Polonja favur il-kumpannija Autostrada Wielkopolska S.A.; u tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka ħames motivi. L-ewwel motiv huwa bbażat fuq il-fatt li l-Kummissjoni kisret id-drittijiet ta' parteċipazzjoni tar-rikorrenti, b'mod partikolari d-dritt tagħha għal smigħ qabel l-adozzjoni tad-deċiżjoni kkontestata; Il-Kummissjoni ma tatx lir-rikorrenti l-possibbiltà adegwata li tieħu pożizzjoni fuq il-provi ppreżentati mill-Istat; Il-Kummissjoni ċaħdet lir-rikorrenti mid-dritt tagħha li tippreżenta l-osservazzjonijiet dwar ċerti dokumenti u konklużjonijiet essenzjali abbażi ta' liema l-Kummissjoni adottat id-deċiżjoni kkontestata; Ma jistax jiġi eskluż li t-tmiem ta' din il-kawża kienet affetwata minn dawn l-ommissjonijiet. It-tieni motiv ibbażat fuq il-fatt li l-Kummissjoni wettqet żball ta' liġi u ta' fatt billi applikat kriterju żbaljat sabiex tiddetermina jekk l-elementi kostituttivi tal-Artikolu 107(1) TFUE ġewx sodisfatti u billi ġie applikat l-imsemmi kriterju (żbaljat) bi ksur tal-Artikolu 107(1) TFUE; Il-konklużjoni tal-Kummissjoni skont liema kien hemm vantaġġ fis-sens tal-Artikolu 107(1) TFUE hija bbażata biss fuq il-kriterju tat-"tqabbil punt b'punt"; Il-Kummissjoni wettqet l-evalwazzjoni tagħha skont il-kriterju tal-investitur privat wara li kienet diġà ddeċidiet li kien hemm vantaġġ fis-sens tal-Artikolu 107(1) TFUE; Il-kriterju tat-"tqabbil punt b'punt" użat mill-Kummissjoni huwa żbaljat fil-liġi; Il-Kummissjoni wettqet żbalji manifesti ta' evalwazzjoni waqt l-implementazzjoni tal-kriterju tagħha tat-"tqabbil punt b'punt", b'mod partikolari billi ma ħaditx inkunsiderazzjoni ċerta informazzjoni rilevanti li kienet għad-dsipożizzjoni tagħha fil-mument li hija adottata id-deċiżjoni kkontestata; It-tielet motiv huwa bbażat fuq il-fatt li l-Kummissjoni wettqet żball manifest ta' liġi u ta' fatt billi ma applikatx il-kriterju tal-investitur privat konformement mal-ġurisprudenza rilevanti u billi astjeniet milli tiżviluppa motivazzjoni adegwata, bi ksur tal-Artikolu 107(1) TFUE; Il-Kummissjoni ma applikatx il-kriterju tal-investitur privat bħala parti integrali tal-evalwazzjoni tagħha skont l-Artikolu 107(1) TFUE, bi ksur tal-ġurisprudenza rilevanti; Ir-raba' motiv huwa bbażat fuq il-fatt li l-konstatazzjoni tal-Kummissjoni fir-rigward tal-inkompatibbiltà tal-għajnuna hija bbażata fuq konklużjonijiet żbaljati u kontradizzjonijiet interni; Il-Kummissjoni wettqet żball ta' fatt billi kkonkludiet li l-fondi pubbliċi ibbenefikaw biss lill-investituri. Il-ħames motiv huwa bbażat fuq il-fatt li l-Kummissjoni wettqet żball manifest ta' fatt u ta' liġi fil-kuntest tal-kalkolu tal-ammont tal-għajnuna tal-Istat, billi ma wettqitx hi nfisha l-evalwazzjoni tagħha u billi ma pprovdietx motivazzjoni adegwata; Il-konklużjonijiet tal-Kummissjoni fir-rigward ta' kumpens żejjed għall-perijodu bejn Settembru 2005 u Ottubru 2007 huma vvizjati b'żbalji fundamentali ta' evalwazzjoni; Il-Kummissjoni ma ħaditx inkunsiderazzjoni ċerta informazzjoni rilevanti li kienet għad-dispożizzjoni fil-mument tad-deċiżjoni tagħha kkontestata. Lingwa tal-kawża: il-Franċiż Ir-rikorrenti jitlob lill-Qorti Ġenerali jogħġobha: tiddikjara din it-talba għal annullament ammissibbli u fondata; konsegwentement, tiddikjara l-annullament (i) tad-deċiżjoni bid-data mhux magħrufa tal-Parlament Ewropew li ma jaċċettax l-offerta ta' Strabag Belgium fir-rigward tal-kuntratt li għandu bħala suġġett kuntratt qafas ta' xogħolijiet ta' impriża ġenerali għall-bini tal-Parlament Ewropew (Sejħa għal offerti Nru 06/D20/2017/M036) fi Brussell, deċiżjoni nnotifikata b'ittra tal-24 ta' Novembru 2017 kif ukoll (ii) tad-deċiżjoni bid-data mhux magħrufa tal-Parlament Ewropew l-kuntratt li għandu bħala suġġett kuntratt qafas ta' xogħolijiet ta' impriża ġenerali għall-bini tal-Parlament Ewropew fi Brussell (Sejħa għal offerti Nru 06/D20/2017/M036) jingħata lil ħames offerenti differenti minn Strabag Belgium, kif ukoll tilqa' t-talba ta' Strabag Belgium li jiġu ppreżentati d-dokumenti segwenti: dokumenti mill-fajl tal-proċedura ta' għoti ta' kuntratt li fihom il-kuntatti li seħħew bejn il-Parlament u l-offerenti fir-rigward tal-kwistjoni tal-prezzijiet anormali seħħew konformement mal-Artikolu 160(3) tar-Regolament Delegat tal-Kummissjoni (UE) 2015/2462 tat-30 ta' Ottubru 2015 li jemenda r-Regolament Delegat (UE) Nru 1268/2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni; id-deċiżjoni ta' għoti tal-kuntratt lil ħames offerenti oħra u tan-nuqqas ta' għażla tal-offerta ta' Strabag Belgium bid-data mhux magħrufa; ir-rapport ta' evalwazzjoni tal-offerti; tikkundanna lill-Parlament Ewropew għall-ispejjeż kollha tal-istanza inkluż il-kumpens għall-proċedura. Insostenn tar-rikors tagħha, ir-rikorrenti tinvoka motiv uniku, ibbażat fuq il-ksur: tal-Artikolu 102 tar-Regolament (UE, Euratom) Nru 966/2012, li jistabbilixxi l-prinċipji ġenerali ta' trasparenza, ta' proporzjonalità, ta' ugwaljanza fit-trattament u ta' nondiskriminazzjoni fil-qasam ta' kuntratti pubbliċi. Ir-rikorrenti titlob li l-Qorti Ġenerali jogħġobha: tannulla d-deċiżjoni tal-Ħames Bord tal-Appell tal-Uffiċċju tal-Unjoni Ewropea dwar il-Proprjetà Intellettwali (EUIPO) tat-13 ta' Settembru 2017 (R 974/2016-5) u għalhekk tippermetti r-reġistrazzjoni tat-trade mark Sportswear Company BIG SAM; tordna lil Time Gate GmbH tbati l-ispejjeż tagħha; tordna lill-EUIPO tbati l-ispejjeż tagħha; Tolleranza skont l-Artikolu 54 tar-Regolament Nru 207/2009; Evalwazzjoni żbaljata tal-probabbiltà ta' konfużjoni tas-sinjali. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(b) u (c) tar-Regolament Nru 207/2009. Lingwa tar-rikors: il-Ġermaniż Ir-rikorrent jitlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament Nru 207/2009. Ir-rikorrenti titlob lill-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż, inklużi l-ispejjeż tal-proċeduri quddiem il-Bord tal-Appell. Ksur tal-Artikolu 51(1)(b) tar-Regolament Nru 207/2009 flimkien mal-Artikolu 8(3) tal-istess regolament, minħabba reġistrazzjoni illegali minn aġent jew rappreżentant, Ksur tal-Artikolu 53(1)(c) tar-Regolament Nru 207/2009 flimkien mal-Artikolu 8(4) tal-istess regolament, minħabba kisba ta' drittijiet ta' trade mark preċedenti mhux irreġistrata użata fil-kummerċ,